Jaroslavas Okulič-Kazarinas

Jaroslavas Okulič-Kazarinas (g. 1931 m. liepos 14 d. Kaune) – inžinierius radiotechnikas, alpinistas. Pirmosios Lietuvos alpinistų kartos, veiklą pradėjusios apie 1956 m., atstovas, žymių ekspedicijų dalyvis, daugkartinis Lietuvos ir Pabaltijo čempionas.

 Biografija 
1955 m. su pagyrimu baigė Kauno politechnikos institutą, kur gavo inžinieriaus radiotechniko diplomą. 1956–1958 m. dirbo inžinieriumi Kauno radijo gamykloje, 1958–1965 – Radijo matavimų technikos institute. 1965 m. pradėjo dirbti Kauno politechnikos institute, kur 1970–1993 m. buvo Elektronikos katedros vyr. dėstytojas.http://ktu.lt/evif/turinys/elektros-ir-valdymo-itaisu-katedros-personalas 

1964–1967 m. buvo Kauno alpinizmo sekcijos pirmininkas, 1967–1971 m. – Lietuvos alpinizmo federacijos pirmininkas. Keturis kartus Lietuvos alpinizmo čempionas (1964, 1865, 1967, 1971 m.), du kartus Pabaltijo alpinizmo čempionas (1964, 1967 m.).

J. Okulič-Kazarino senelis Rapolas Okulič-Kazarinas (1857–1919) – Lietuvos nepriklausomybės kovų savanoris, vienas iš Lietuvos karo aviacijos pradininkų, tėvas Anatolijus Okulič-Kazarinas (1903–1991) – Lietuvos nepriklausomybės kovų savanoris, tarpukario Lietuvos karininkas. Žmona – dailininkė Giedrė Gučaitė.

 Žymesni įkopimai 

 1958 m. Centrinis Kaukazas, Elbruso a/s. Dalyvavimas pirmojoje Pabaltijo alpiniadoje.
 Įkopimai: Lokomotyvas, Gumači, Elbrusas.
1959 m. Vakarų Kaukazas
 Įkopimai: Semionov Baši, Dombai Ulgen.
 1960 m. Tian Šanis, Ala Arčios a/s.
 Įkopimai: Elektro, Učitel, 30 metų VLKSM, Savatar Baši, Boks.
 1960 m. Dalyvavimas pirmojoje lietuvių alpinistinėje ekspedicijoje Karakolo tarpeklyje.
 Įkopimai: Lietuvos alpinistų v., Akstino v., Žako Diuklo v.
 1961 m. Pamyras, Dugoba a/s.
 Įkopimai: Zamok, Urožai, Ak Tašas nauju maršrutu.
 1962 m. Vakarų Kaukazas, Uzunkolo a/s.
 Įkopimai: Gvandra, Dalaras (Lietuvos pirmenybėse 2 vieta), Kara Baši, Dolomitai.
 1963 m. Centrinis Kaukazas, Adyl Su a/s.
 Įkopimai: MNR, Laisvoji Ispanija (Lietuvos pirmenybėse antra vieta).
 1964 m. Pietvakarių Pamyras, dalyvavimas pirmojoje aukštuminėje Lietuvos alpinistų ekspedicijoje.
 Įkopimai: pirmieji įkopėjai į bevardes viršūnes, suteikiant joms Čiurlionio, Donelaičio ir Lietuvos vardus (Lietuvos pirmenybėse pirma vieta, Pabaltijo pirmenybėse pirma vieta), taip pat – į TGU, LGU ir Bevardę (5491) viršūnes.
 1965 m. Pamyras. Dalyvavimas antrojoje aukštuminėje Lietuvos alpinistų ekspedicijoje.
 Įkopimai: Lenino v. iš pietų (Lietuvos pirmenybėse pirma vieta), Pamyro Užba, (Lietuvos pirmenybėse trečia vieta), Bevardė (6148).
 1966 m. Altajus. Ak Tru a/s.
 Įkopimai: Ak Tru, Kurkurek- Ak Tru- Kurumdu viršūnių traversas (Lietuvos pirmenybėse trečia vieta).
 1967 m Pamyras. Dalyvavimas trečiojoje aukštuminėje Lietuvos alpinistų ekspedicijoje.
 Įkopimai: Lenino v. iš šiaurės (Lietuvos pirmenybėse pirma vieta, Pabaltijo pirmenybėse pirma vieta), Ščerbakovo v.
 1968 m. Tian Šanis Ala Arča a/s.
 Įkopimai: Iziskatel, Karūna, Dviragė (Lietuves pirmenybėse trečia vieta). Kaukazas a/s Bezengi įkopimas- Archimedo v.
 1969 m. Tian Šanis Karakolo tarpeklis. Dalyvavimas pirmojoje Lietuvos alpiniadoje.
 Įkopimai: Lietuvos alpinistų v. Akstino v., MGMI (Lietuvos pirmenybėse antra- trečia vieta), Karbyševo v.
 1971 m. Pamyras. Dalyvavimas ketvirtojoje aukštuminėje Lietuvos alpinistų ekspedicijoje.
 Įkopimai: Komunizmo v. (Lietuvos pirmenybėse pirma vieta), Pravda (Lietuvos pirmenybėse antra-trečia vieta).
 1987 m. Uralas Šiaurės Uralo kalnagūbris.
 Įkopimai: Denežkin Kamen, Konžakovsij Kamen.
 1997 m. Alpės, Šamoni.
 Įkopimai: Monblanas.

 Literatūra 

 „Kalnai lieka rymoti“, 1970, Mintis, Vilnius, autorių kolektyvas, sud. A.Kubilius.
 „Kalnų takais“, 1981, Mintis, Vilnius, autorių kolektyvas, sud. A.Kubilius.

 Šaltiniai 

 Nuorodos 

 J. Okulič-Kazarinas (alpinizmo.vikis.lt) 
 J. Okulič-Kazarinas Lietuvos sporto enciklopedijoje

Kategorija:Lietuvos inžinieriai radijoelektronikai
Kategorija:Lietuvos alpinistai